સવાલ : હું રેગ્યુલર તમારી કૉલમ વાંચું છું. ઍક્ચ્યુઅલી મને મારી એક ફ્રેન્ડ માટે સલાહ જોઈએ છે. તે હાલમાં માનસિક તકલીફોથી પીડાઈ રહી છે. છેલ્લા કેટલાક દિવસથી તેના પેરન્ટ્સ પ્રત્યે તેનું વર્તન ખૂબ હિંસક થઈ ગયું છે. મતલબ કે ધારો કે તેની મમ્મી તેને ખૂબ સૉફ્ટલી તેના કામમાં ધ્યાન આપવાનું કહે તો પણ તેને લાગે છે કે મમ્મી તેની સામે બરાડા પાડી રહી છે. એટલે તે પેરન્ટ્સને ચૂપ રાખવા માટે જાતે બરાડા પાડવા લાગે છે. હાલમાં તેણે એક એક્ઝામ આપી હતી ને એમાં તેને પોતાનો પર્ફોર્મન્સ ઠીક નથી લાગ્યો. આ ચિંતાને કારણે તેને હેલ્થ પ્રૉબ્લેમ્સ શરૂ થયા છે. હાલમાં તેનાં ખરાબ પેપર ગયાં છે એની ચિંતા નથી પણ તેની તબિયત ખરાબ છે એની ચિંતા વધુ છે. તેના પેરન્ટ્સ એક ડૉક્ટરને મળી આવ્યા, પણ તે પોતે કોઈ ડૉક્ટરને તપાસ કરવા દેવા તૈયાર નથી. તેના પેરન્ટ્સ અને અમે બધા ફ્રેન્ડ્સે તેને હાલની સ્થિતિ સમજાવવાની ઘણી કોશિશ કરી અને કહ્યું પણ ખરું કે તેની ખરાબ હેલ્થ જસ્ટ તેના ટેન્શનને કારણે જ છે. પણ તે કેમેય સમજતી નથી. અમે તેને કઈ રીતે આમાં મદદ કરી શકીએ? હું તેના પેરન્ટ્સને કહેવા ઇચ્છું છું કે મારી ફ્રેન્ડને કોઈ સારા કાઉન્સેલરની જરૂર છે, પણ ડાયરેક્ટલી આવું કેવી રીતે કહેવું? શું ખરેખર તેને કાઉન્સેલરની જરૂર છે?